als_Latn dik_Latn sag_Latn
Për shumicën e njerëzve, shkaku i kësaj sëmundje është i panjohur. Për këtë arsye nuk ka ndonjë mënyrë të njohur për ta parandaluar atë. Megjithatë janë disa faktorë risku për këtë lloj të leuçemisë. Kjo do të thotë që këta faktorë mund t’i rrisin shanset tuaja për t’u sëmurur nga leuçemia. Por ende nuk dihet nëse këta faktorë risku janë shkaqet e vërteta të sëmundjes:
- Ekspozimi ndaj niveleve të lartë të rrezatim-it për trajtimin e llojeve të tjerë të kancerit.
- Ekspozimi ndaj disa kimikateve si benzeni, një shkrirës i përdorur në rafineritë e naftës dhe në industri të tjera dhe i pranishëm në tymin e cigareve, disa produkteve për pastrim, detergjenteve etj.
- Infektimi me virusin e limfomë-s/leuçemisë së qelizave njerëzore të tipit T-1 (HTLV-1) në raste të rralla jashtë SHBA ose virusin Epstein-Barr, të lidhur me leuçeminë që zakonisht haset në Afrikë.
- Pasja e një sindrome të trashëguar gjenetike si sindroma Down.
- Të qenit i bardhë.
- Te qenit mashkull.
Simptomat e Leuçemisë Akute Limfoblastike
Sëmundja mund të shkaktojë një larmi simptomash. Disa mund të jenë jo të qarta dhe jo specifike pikërisht për leuçeminë (leukemi). Ato janë:
- Lodhja;
- Temperatura e lartë;
- Humbja e oreks-it ose peshës;
- Djersitja natën.
Shumë simptoma të sëmundjes janë rezultat i mungesave të qelizave normale të gjakut. Kjo sepse qelizat e prekura nga leuçemia i largojnë këto qeliza normale nga palca e kockës.
Një pakësim i qelizave të kuqe të gjakut mund të shkaktojë simptomat e anemi-së, duke përfshirë:
- Lodhje ose dobësi;
- Marrje mendsh;
- Ndjesinë e të ftohtit;
- Paqëndrueshmëri;
- Frymëmarrje të vështirë.
Një pakësim i qelizave normale të bardha të gjakut mund të japë si rezultat:
- Temperaturë të lartë;
- Infeksione të përsëritura.
Një pakësim i pllakëzave të gjakut mund të shkaktojë simptoma të tilla si:
- Shumë mavijosje pa ndonjë arsye të dukshme;
- Gjakderdhje të shpeshtë ose të rëndë të hundëve dhe mishrave të dhëmbëve, ose gjakderdhje të pazakontë nga prerje të vogla.
Varësisht nga ajo se ku janë të pranishme qelizat me leuçemi, simptoma të tjera mund të jenë:
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn